Իլյա Գլիննիկով

Իլյա Իլյիչ Գլիննիկով (Մեսխի) (ռուս.՝ Илья Ильич Глинников (Месхи), սեպտեմբերի 19, 1984(1984-09-19), Նովոմոսկովսկ, Տուլայի մարզ, ՌԽՖՍՀ, ԽՍՀՄ), թատրոնի, կինոյի և հեռուստատեսության ռուս դերասան, հեռուստահաղորդավար։ Առավել հայտնի է «Ինտերնները» սերիալում կատարած Գլեբ Ռոմանենկոյի դերով։


== Կենսագրություն ==
Հոր կողմից Իլյա Գլիննիկովն ունի վրացական արմատներ։ Նա ունի նաև կրտսեր եղբայր։ Իլյա Գլիննիկովը երեք տարեկանից մինչև դպրոցական տարիներն զբաղվել է պարերով, դպրոցում սովորելու ընթացքում յոթ տարի զբաղվել է ֆուտբոլով, զուգահեռաբար հինգ տարի զբաղվել է լողով։ Մինչև հինգերորդ դասարանը եղել է գերազանցիկ։ Ապա սկսել է զբաղվել երաժշտությամբ, պարով, մասնակցել ինքնագործունեությանը դպրոցում և նրանից դուրս։ Իններորդ դասարանում Իլյան հաղթել է Հայրենական մեծ պատերազմին նվիրված մրցույթում իր պապին նվիրված բանաստեղծությամբ։ Գիմնազիան ավարտելուց հետո ստեղծել է իր պարային կոլեկտիվը, բեմադրել շոու և նրանով մասնակցել Ռուսաստանի հիփ-հոփի առաջնությանը Մոսկվայում, որտեղ զբաղեցրել է երկրորդ տեղը։ Ավարտել է Նովոմոսկովսկի ֆիզկուլտուրայի և սպորտի քոլեջը։ Ապա ընդունվել է «Urbans» պարային-թատերականացված շոու, բայց պրոդյուսերների հետ ունեցած հայացքների հակասության պատճառով հեռացել է թիմից և ստեղծել իր կոլեկտիվը։ Այդ ժամանակ Իլյան սկսել է շատ նկարահանվել գովազդային հոլովակներում, երաժշտական տեսահոլովակներում։
Չինստանում երեքամսյա հյուրախաղերից հետո Իլյա Գլիննիկովը որոշել է սովորել թատերական բուհում և ընդունվել է Ռուսաստանի թատերական արվեստի համալսարան՝ Վալերի Գարկալինի կուրս։ Դրանից հետո նա մեկնել է ԱՄՆ՝ մասնակցելու վարպետության դասերի «Լի Ստրասբերգ և Ջուլ Արտ» թատերական դպրոցում, որտեղից վերադառնալուց հետո մասնակցել է «Բրեմենյան երաժիշտներ» մյուզիքլին։
2014 թվականի ապրիլի 9-ին վարել է «Такое кино!» («Այսպիսի կինո») հաղորդումը ТНТ ալիքով։


== Անձնական կյանք ==
Մանսակցել է ТНТ ալիքի «Ամուրի» (ռուս.՝ «Холостяк») շոուի հինգերորդ եթերաշրջանին որպես գլխավոր հերոս։ Եզրափակչում Իլյայի ընտրյալը դարձել է Եկատերինա Նիկուլինան։ Հետագայում նրանք բաժանվել են։
Երկրպագում է Մոսկվայի «Սպարտակ» ֆուտբոլային ակումբին։
2019 թվականին մասնակցել է ТВ-3 ալիքի «Վերջին հերոսը» շոուի յոթերորդ եթերաշրջանինով, որտեղ դարձել է եզրափակչի երկու մասնակիցներից մեկն ու հաղթանակը զիջել Անֆիսա Չեռնիխին։


== Ֆիլմագրություն ==
2008 – Ակումբ (ռուս.՝ Клуб) – բոյս-բենդի մասնակից
2009 – Ունիվեր (ռուս.՝ Универ) – Պաշան Ագապովկայից, Կուզյայի ընկերը (№ 147 սերիայում)
2009 – Առաջին սեր (ռուս.՝ Первая любовь) – Իվան
2010-2016 – Ինտերնները (ռուս.՝ Интерны) – Գլեբ Վիկտորովիչ Ռոմանենկո
2010 – Մառախուղ (ռուս.՝ Туман) – շարքային Անտոն Չիրկո, «Бабник»
2011 – Ծիծեռնակի բույն (ռուս.՝ Ласточкино гнездо) – Կիրիլ
2012 – Սովորեցնում են կիթառ նվագել (ռուս.՝ Обучаю игре на гитаре) – Մարկովը երիտասարդ տարիքում
2013 – Залётчики – Լյոխա
2013 – Տան կառավարիչ (ռուս.՝ Домоправитель) – Լյոշա Ագաֆոնով
2013 – Կկվիկ (ռուս.՝ Кукушечка) – Վանյա Պուֆիկ
2014 – Սպորտում միայն աղջիկներ են (ռուս.՝ В спорте только девушки) – Նիկիտա («Кит»), սնոուբորդիստ
2014 – Ուղեկցորդ (ռուս.՝ Проводник) – Դենիս Պեռլով
2016 – Աշխարհի տանիքը (ռուս.՝ Крыша мира) – Միշա
2016 – Սեր սահմանափակումներով (ռուս.՝ Любовь с ограничениями) – Ռոմա
2016 — Витя в законе – Արտյոմ
2017 – Ամեն ինչ կվերադառնա (ռուս.՝ Всё вернётся) – Անտոն Անտիպով
2017 – Ֆորս-մաժոր (ռուս.՝ Форс-мажор) – Արտյոմ


== Թատերական աշխատանքներ ==


==== Յոզեֆ Բոյսի անվան թատրոն ====
«Երրորդ հերթափոխ» (ռեժիսոր՝ Ֆիլիպ Գրիգորյան) – ներկայացման բեմադրություն, ներկայացվել է ռուսական «Ոսկե դիմակ» ազգային թատերական մրցանակի, 2010 թվական


=== Երմոլովայի անվան թատրոն ===
«Ամենուր կյանք է» (ռուս.՝ «Всюду жизнь», ռեժիսոր՝ Եգոր Դրուժինին) – «Перекати-поле»


=== «Անտրե» թատերական գործակալություն ===
«Բախտավոր համար» (ռեժիսոր՝ Միխայիլ Ցերիշենկո) – Իգոր


== Ծանոթագրություններ ==


== Արտաքին հղումներ ==
Подробное интервью Ильи Глинникова агентству «Атмосфера» Archived 2020-09-27 at the Wayback Machine.